Stephen Curry

**Wardell Stephen Curry II** (rođen 14. marta 1988) američki je košarkaš. Član je Golden State Warriorsa i igra na poziciji plejmejkera. Warriorsi su ga izabrali u prvom krugu NBA drafta 2009. kao sedmi pik. Tri sezone igrao je na Koledžu Davidson, gdje je nastupao za ekipu Davidson Wildcatsa. Sin je nekadašnjeg profesionalnog košarkaša Della Curryja, koji je 16 sezona nastupao u NBA ligi, a njegov brat Seth trenutno igra za Brooklyn Netse.

Godine 2015. na All-Star vikendu pobijedio je u takmičenju u brzom šutiranju trica, osvojio je prvi šampionski prsten s Golden Stateom i proglašen najkorisnijim igračem lige. Sljedeće sezone drugi put je bio najkorisniji igrač, a sa 73 pobjede u 82 utakmice Warriorsi su oborili rekord generacije Chicago Bullsa iz sezone 1995/96. Osvojio je drugi šampionski prsten u sezoni 2016/17.

Drži rekord NBA lige po postignutim tricama u regularnoj sezoni. Prvi je košarkaš u historiji koji je postigao više od 400 trica u regularnom dijelu sezone. U tandemu s klupskim kolegom Klayom Thompsonom, zajednički drže rekord lige po broju postignutih trica u regularnoj sezoni, dobivši nadimak "Splash Brothers". Godine 2021. postao je igrač s najviše ubačenih trica u historiji NBA lige, prestigavši Raya Allena.

Sa seniorskom reprezentacijom SAD-a osvojio je zlatnu medalju na Olimpijskim igrama 2024. i dvije zlatne medalje na svjetskim prvenstvima 2010. i 2014. Pojedini košarkaški stručnjaci, kolege i navijači smatraju da je najbolji šuter u historiji NBA lige.

## Biografija 
Rođen je u Akronu u Ohiju. Odrastao je u Charlotteu, gdje je njegov otac Dell proveo 10 godina igrajući za ekipu Charlotte Hornetsa. Curry i njegov mlađi brat Seth često su prisustvovali na utakmicama kada je igrao njihov otac. Majka Sonya igrala je odbojku na Univerzitetu Virginia. Završio je srednju školu u Charlotteu. Želio je nastaviti školovanje na Virginia Techu, matičnom univerzitetu njegovih roditelja, ali mu nisu ponudili stipendiju, pa je izabrao Koledž Davidson u Sjevernoj Karolini.

Mlađi brat Seth igrao je košarku i studirao na Univerzitetu Duke, a u sezoni 2013/14. bio je igrač Golden Statea. Ima i mlađu sestru Sydel, koja trenira odbojku.

Dana 30. jula 2011. Curry se oženio Ayeshom Alexander iz Charlottea. Par ima dvije kćerke, jednu rođenu 2012, a drugu 2015. te sina rođenog 2018. Živjeli su u malom mjestu Orinda u Kaliforniji, a zatim su se preselili u Alamo.

Izjašnjava se kao kršćanin. Na dresu nosi broj 30, u čast svog oca, koji je također igrao s tim brojem.

## Igračka karijera 
### Srednja škola 
Iako nizak rastom, Curry odlučuje pristupiti kršćanskoj srednjoj školi u Charlotteu. Sa šutom od preko 48 procenata i osvojena tri prstena, postao je višestruki MVP, ali ni to nije bilo dovoljno da dobije stipendiju od prestižnijih koledža. Virginia Hokies ponudili su mu ulogu *walk-on* igrača, što bi praktično značilo da je igrač koji nema nikakvu šansu za dobijanje stipendije. Razočaran takvim odnosom koji su imali prema njemu, odlučuje prihvatiti ponudu Davidsona.

### Koledž 
mini|lijevo|Curry u redu Davidson Wildcatsa 2008.
Curry je proveo tri sezone na koledžu Davidson (2006–2009) gdje je nastupao za ekipu Davidson Wildcatsa. Tokom tri godine studija na koledžu Davidson, odigrao je 104 utakmice, s prosjekom od 25,3 postignutih poena po utakmici. U prvoj sezoni, Curry je proglašen za najboljeg početnika u Južnoj konferenciji, a u naredne dvije sezone bio je najbolji igrač Konferencije.

Na svojoj drugoj koledž utakmici protiv Michigan Statea, postigao je 32 poena, dodao devet skokova i četiri asistencije. Sveukupno, cijela frešmen sezona protekla je u njegovim odličnim igrama. Wildcatsi su ostvarili rezultat od 29–5, Curry je bio prvi strijelac tima s 21,5 poena po utakmici, a drugi u cijeloj Južnoj konferenciji. Postavio je NCAA rekord za frešmene po broju ubačenih trica. Predvodio je Davidson do završnice NCAA turnira u kojoj su poraženi od Marylanda. Uvršten je na spisak reprezentacije SAD-a za Svjetski šampionat za igrače ispod 19 godina, koji se 2007. održao u Novom Sadu.

Wildcatsi nisu bili miljenici žrijeba, ali je Curry u svojoj drugoj godini igrao odlično i uglavnom bilježio preko 20 poena po utakmici, što je bilo dovoljno za osvajanje konferencije i plasman na NCAA turnir. Igrajući protiv Gonzage, Davidson je bilježio prvu pobjedu od 1969, a Curry je sa 40 postignutih poena i šutom 8/10 za tri bio najefikasniji strijelac. U drugoj rundi završnog turnira savladan je Georgetown. Iako su cijelu utakmicu zaostajali za rivalom, Curry je doprinio pobjedi s 25 poena. Koledž Davidson plasirao se među osam najboljih, gdje su ih eliminirali Kansas Jayhawksi. Uprkos porazu od Kansasa, Curry je osvojio nekoliko nagrada i oborio nekoliko rekorda.

Svoju koledž karijeru obilježio je prepoznatljivim šutom i veoma dobrim procentima; tako je 18. novembra 2008. u utakmici protiv Oklahome upisao lični rekord od 44 postignuta poena. Bile su mu potrebne samo 83 utakmice kako bi zabilježio više od 2000 poena, a propustio je samo jednu utakmicu svog Davidsona; imao je 30 utakmica na kojima je bilježio 30 i više poena, postavio je rekord u broju postignutih trica svih vremena te više pojedinačnih rekorda tokom jedne sezone.

Dana 28. februara 2009, postao je vodeći strijelac svih vremena koledža Davidson, ubacivši 34 poena protiv Georgije. Dao je ukupno 2488 koševa i tako pretekao Johna Gerdyja. U posljednjoj koledž godini bio je najbolji poenter NCAA i uvršten je u prvi tim lige.

#### Univerzitetska statistika 
### NBA 
mini|desno|Stephen Curry 2011.

#### 2009–2014. 
Na NBA draftu 2009, odabrali su ga Golden State Warriorsi kao 7. pika. Potpisao je četvorogodišnji ugovor vrijedan 12,7 miliona dolara. U svojoj prvoj sezoni uvršten je u najbolju petorku novajlija. Curry je odmah postao glavni plejmejker u timu, a do tada najveća zvijezda *Ratnika* – Monta Ellis – vratio se na svoju omiljenu poziciju beka. Debitirao je za prvi tim 28. oktobra 2009. protiv Huston Rocketsa. Počeo je utakmicu u startnoj petorci te za 36 minuta igre postigao 14 poena, imao 7 asistencija i 4 ukradene lopte. U utakmici s Los Angeles Clippersima 10. februara 2010, Curry je imao najbolji učinak: postigao je 36 poena i napravio prvi tripl-dabl u karijeri. Učestvovao je na All-Star vikendu 2011. i pobijedio u takmičenju *Skills Challenge*, gdje igrači pokazuju svoje vještine u driblingu, gađanju, dodavanju, brzini i preciznosti. Imao je najbolji procent slobodnih bacanja u ligi i postavio je novi rekord Warriorsa s 93,4%, čime je nadmašio Ricka Barryja koji je imao 92,4%. Također je dobio nagradu za sportsku ličnost sezone 2010/11.

Tokom mjeseca maja 2011, Curry je morao na operaciju zgloba desne noge. Zbog povrede koja ga je mučila imao je slab učinak, s prosjekom od 14,7 poena, 3,4 skokova, 5,3 asistencije te 1,5 ukradenih lopti.

Prije početka sezone 2012/13, Curry je produžio ugovor s Golden Stateom u vrijednosti od 44 miliona dolara na četiri godine. Tokom te sezone postavio je rekord NBA lige po postignutim tricama u regularnoj sezoni (272). Dana 28. februara 2013, u dvorani Madison Square Garden u New Yorku (New York), Curry je ubacio 54 poena New York Knicksima, od čega 11 trica iz 13 pokušaja. Naredne godine, Curry i saigrač Klay Thompson postavljaju zajednički NBA rekord po postignutim tricama u sezoni sa 484, a zbog toga dobijaju nadimak "Splash Brothers". Golden State završio je regularnu sezonu rezultatom 47–35, izborio je doigravanje i dobio Denver Nuggetse u prvom krugu. To je Curryju i većini njegovih saigrača bio prvi nastup u doigravanju. U polufinalu su igrali protiv San Antonio Spursa; Curry je u prvoj utakmici serije postigao 44 poena, ali su ispali poslije šest odigranih utakmica. Uvršten je u najbolji drugi tim sezone, a također je po prvi put učestvovao na All-Star utakmici.

#### Prvi šampionski prsten, priznanja i rekordi 
U sezoni 2014/15, Curry je predvodio *Ratnike* do prve NBA titule od 1975. Golden State u finalu je pobijedio Cleveland Cavalierse ukupnim rezultatom 4–2, a Curry je u finalnoj seriji imao učinak od 26,0 poena, 5,2 skoka, 6,3 asistencije i 1,8 ukradenih lopti. Iste godine imenovan je za najkorisnijeg igrača lige (MVP), a tim Warriorsa ujedno je zabilježio 67 pobjeda, što je do tada bilo najviše u historiji franšize. Oborio je svoj prethodni rekord po postignutim tricama u regularnoj sezoni 9. aprila 2015, a do kraja sezone postigao je 286 trica. Po prvi put je izabran u najbolju petorku NBA lige, a pored LeBrona Jamesa dobio je svih 129 glasova. Na All-Staru u New Yorku pobijedio je u takmičenju u brzom šutiranju trica, postavivši novi rekord od 27 poena.

Curry je nastavio s dobrom igrom i u sezoni 2015/16, njegov tim je nanizao 24 uzastopne pobjede od početka takmičenja. Niz pobjeda Golden Statea prekinut je porazom od ekipe Milwaukee Bucksa, a Curry je bio najefikasniji igrač u svom timu sa 28 postignutih poena. Na utakmici protiv Brooklyn Netsa 14. novembra 2015, postigao je pet trica te prevazišao učinak svog oca Della Curryja. Dell je u cjelokupnoj karijeri dao ukupno 1245 trica, dok je Stephen poslije utakmice s Netstima na svom saldu imao tri trice više od svog oca. U pobjedi *Ratnika* protiv Sacramento Kingsa 28. decembra 2015. u Oracle Areni, Stephen je zabilježio šesti tripl-dabl u karijeri; 23 poena, 14 asistencija i 10 skokova. Na istoj utakmici dao je 17 uzastopnih poena za tri minute.

Curry je oborio još jedan rekord NBA lige na utakmici 25. februara 2016. protiv Orlando Magica, postigavši barem jednu tricu u rekordnoj 128. utakmici u nizu. Na sljedećoj utakmici protiv Oklahoma City Thundera, ponovo je oborio vlastiti rekord po broju postignutih trica u regularnom dijelu (288), pritom s postignutih 12 trica na utakmici se izjednačio s Kobejem Bryantom i Donyellom Marshallom.

Curry je s Warriorsima nastavio postizati miljokaze u NBA ligi, pobjedom protiv Memphis Grizzliesa 125–104 (ubacio 46 poena). Na taj način su oborili rekord generacije Chicago Bullsa iz sezone 1995/96. s ostvarena 73 trijumfa u regularnom dijelu sezone.

U četvrtoj utakmici polufinala doigravanja protiv Portlanda, Curry je u prvom poluvremenu ubacio 13 poena, ali se znatno popravio u drugom i poentirao kada god je bilo potrebno. Također je oborio rekord i postao prvi igrač koji je u produžetku ubacio 17 poena u NBA ligi. Curry je drugi put u karijeri osvojio MVP-nagradu, a postao je prvi igrač u historiji koji je jednoglasno dobio ovo priznanje. Curry nije uspio osvojiti drugi šampionski prsten, budući da je Golden State poražen u neizvjesnom NBA finalu od Clevelanda s 3–4 u seriji.

#### Drugi šampionski prsten 
U sezoni 2016/17, dvostruki MVP ubacio je rekordnih 13 trica (13/17) u pobjedi Golden State Warriorsa nad New Orleans Pelicansima 116–106. Dolaskom Kevina Duranta iz Oklahome, znatno je ojačan tim iz Oaklanda. Bio je jedan od najzaslužnijih, pored Duranta, za osvajanje drugog šampionskog prstena pobjedom u finalu NBA lige protiv Cleveland Cavaliersa sa 4–1 u seriji. Njegov agent Jeff Austin, početkom jula 2017. dao je izjavu medijima u kojoj je naveo da je Curry postao najplaćeniji igrač u historiji NBA. Potpisao je novi petogodišnji ugovor s Golden Gateom vrijedan 201 milion dolara i ujedno je prvi košarkaš s ugovorom od preko 200 miliona dolara. Sedmicu dana kasnije James Harden potpisao je ugovor s Rocketsima od 208 miliona dolara i tako pretekao Curryja.

### Reprezentacija 
S juniorskom reprezentacijom SAD-a, Stephen Curry osvojio je srebrnu medalju na Svjetskom prvenstvu 2007. u Novom Sadu. U finalu prvenstva, SAD je poražen od domaćina Srbije sa 69–74.

Za seniorsku reprezentaciju SAD-a debitirao je 2010. Osvojio je dvije zlatne medalje na Svjetskom prvenstvu 2010. u Turskoj i na Svjetskom prvenstvu 2014. u Španiji. Na završnoj utakmici Svjetskog prvenstva u Madridu, protiv reprezentacije Srbije postigao je 10 poena.

## Igrački profil 
Curry igra na poziciji plejmejkera kao organizator igre. Dva puta je bio MVP i dva puta izabran u prvu petorku NBA lige.

Od januara 2015, bio je drugi u historiji NBA lige po procentu šuta za tri poena. Koristeći odličan skok šut, Curry je u stanju veoma brzo izbaciti loptu iz ruke prilikom šuta na koš; pri tome, dodatni luk otežava protivnicima da ga blokiraju. Pored preciznog šuta za tri poena, jedan je od najboljih izvođača slobodnih bacanja i najbolji u historiji franšize Warriorsa. Ima odličan dribling prilikom ulaza pod koš i veoma dobro pogađa poene na drugi obruč pored mnogo viših igrača od sebe. Mnogi košarkaški analitičari, komentatori te sadašnji i bivši igrači smatraju da je Curry najbolji šuter svih vremena.

## Trofeji 
mini|desno|Curry u reprezentaciji SAD-a 2014.

### Klupski 
* Golden State:
** Prvak NBA lige (1): 2015.
** Prvak NBA lige (2): 2017.

#### Rekordi franšize 
* Najbolji šuter za tri poena u historiji
* Najbolji procent slobodnih bacanja u historiji

### Pojedinačno 
* 2× najkorisniji igrač regularnog dijela sezone (MVP): 2015, 2016.
* 2× najbolji strijelac NBA lige: 2016., 2021.
* 4× izabran u najbolji tim NBA lige: 2015, 2016.
* 10× učesnik All-Star utakmice: 2014–2019, 2021–2024.
* Najviše ukradenih lopti: 2016.
* 5× najbolji procent šuta za tri poena u ligi: 2013, 2014, 2015, 2016, 2017.
* 3× najbolji procent s linije sl. bacanja u ligi: 2011, 2015, 2016.
* 2× izabran u drugi najbolji tim NBA lige: 2014, 2017.
* 1× izabran za NBA sportsku ličnost: 2011.
* 1× izabran u drugi tim NBA lige: 2014.
* 1× izabran u tim novajlija NBA lige: 2010.
* 1× osvojio takmičenje *Skills Challenge*: 2011.
* 1× osvojio takmičenje u brzom šutiranju trica: 2015.

### Nagrade 
* Nagrada "ESPY" za najboljeg košarkaša: 2015.
* Nagrada "BET" za najboljeg sportistu: 2015, 2016, 2017.
* Nagrada Associated Pressa za najboljeg sportistu godine: 2015.
* Nagrada "Magic Johnson": 2016.

## NBA statistika 
mini|desno|Curry je jedan od najpreciznijih izvođača slobodnih bacanja u NBA ligi
mini|desno|Curry 2016.

### Regularna sezona 
#### *Play-in* 
|-
| style="text-align:left;"|2021.
| style="text-align:left;" rowspan=2|Golden State
| **2** || **2** || **44.0** || .490 || **.500** || .933 || **5.5** || **4.0** || 1.5 || .0 || **38.0**
|-
| style="text-align:left;"|2024.
| 1 || 1 || 36.5 || **.500** || .429 || **1.000** || 4.0 || 2.0 || **2.0** || **1.0** || 22.0
|- class="sortbottom"
| style="text-align:center;" colspan="2"| Karijera 
| 3 || 3 || 41.5 || .493 || .484 || .944 || 5.0 || 3.3 || 1.7 || .3 || 32.7

### Doigravanje 
|-
| style="text-align:left;"|2013.
| style="text-align:left;" rowspan=9|Golden State
| 12 || 12 || 41.4 || .434 || .396 || .921 || 3.8 || 8.1 || 1.7 || .2 || 23.4
|-
| style="text-align:left;"|2014.
| 7 || 7 || **42.3** || .440 || .386 || .881 || 3.6 || **8.4** || 1.7 || .1 || 23.0
|-
| style="text-align:left; background:#afe6ba;"|2015†
| 21 || 21 || 39.3 || .456 || **.422** || .835 || 5.0 || 6.4 || 1.9 || .1 || **28.3**
|-
| style="text-align:left;"|2016.
| 18 || 17 || 34.3 || .438 || .404 || .916 || 5.5 || 5.2 || 1.4 || .3 || 25.1
|-
| style="text-align:left; background:#afe6ba;"|2017†
| 17 || 17 || 35.3 || **.484** || .419 || .904 || **6.2** || 6.7 || **2.0** || .2 || 28.1
|-
| style="text-align:left; background:#afe6ba;"|2018†
| 15 || 14 || 37.0 || .451 || .395 || **.957** || 6.1 || 5.4 || 1.7 || **.7** || 25.5
|-
| style="text-align:left;"|2019.
| **22** || **22** || 38.5 || .441 || .377 || .943 || 6.0 || 5.7 || 1.1 || .2 || 28.2
|-
| style="text-align:left; background:#afe6ba;"|2022†
| **22** || 18 || 34.7 || .459 || .397 || .829 || 5.2 || 5.9 || 1.3 || .4 || 27.4
|-
| style="text-align:left;"|2023.
| 13 || 13 || 37.9 || .466 || .363 || .845 || 5.2 || 6.1 || 1.0 || .5 || **30.5**
|- class="sortbottom"
| style="text-align:center;" colspan="2"|Karijera
| 147 || 141 || 37.4 || .453 || .397 || .889 || 5.3 || 6.2 || 1.5 || .3 || 27.0

### Rekordi i dostignuća 
* Najviše postignutih trica u regularnoj sezoni (402) – 2015/16.
* Najviše postignutih trica u doigravanju u jednoj sezoni (98 – dijeli s Klayom Thompsonom) – 2014/15.
* Najviše šuteva za tri poena u doigravanju (231) – 2014/15.
* Najviše postignutih trica u regularnoj sezoni, zajednički s Klayom Thompsonom (687) – 2015/16.
* Najviše šuteva za tri poena u regularnoj sezoni, zajednički s Klayom Thompsonom (1536) – 2015/16.
* Najviše postignutih trica u jednom mjesecu (81) – januar 2016.
* Postigao barem jednu tricu na 157 utakmica u nizu.
* Jedini igrač u NBA historiji koji je osvojio MVP nagradu jednoglasno: 2016.
* Prvi igrač koji je u produžetku ubacio 17 poena u NBA ligi
* Drugi igrač po broju pogođenih trica u jednoj utakmici (13)

Ažurirano: 18. 6. 2022 (referenca)

## Oprema 
Na početku karijere Stephena je sponzorirao proizvođač sportske opreme Nike; od 2013. sarađuje s proizvođačem opreme Under Armour. Godine 2015, brend Under Armour objavio je prvu liniju opreme "Curry One".

Curry ima ugovor o sponzorstvu s još nekoliko preduzeća: Apple, Degree, Express, JBL, Kaiser Permanente, MoGo Sport, Muscle Milk i State Farm.

## Također pogledajte 
* Spisak najboljih strijelaca NBA lige svih vremena
* Spisak najboljih strijelaca NBA franšiza svih vremena
* Spisak najboljih tricaša NBA lige svih vremena
* Spisak NBA igrača s najviše pogođenih slobodnih bacanja svih vremena
* Spisak najboljih strijelaca NBA lige svih vremena u doigravanju‎‎

## Napomene 
## Reference 
## Vanjski linkovi 
* Stephen Curry na *NBA.com*
* Stephen Curry na sajtu Koledža Davidson
* Biografija Stephena Curryja
* Profil Stephena Curryja

Kategorija:Rođeni 1988.
Kategorija:Živi ljudi
Kategorija:Biografije, Akron (Ohio)
Kategorija:Američki košarkaši
Kategorija:Američki olimpijci
Kategorija:Plejmejkeri
Kategorija:Košarkaši Golden State Warriorsa
Kategorija:Košarkaši na Olimpijskim igrama 2024.
Kategorija:Osvajači zlatne medalje na Olimpijskim igrama (SAD)